钦定古今图书集成/明伦汇编/氏族典/第106卷 > 裴敬彝
## 钦定古今图书集成/明伦汇编/氏族典/第106卷 > 裴敬彝

按《唐书裴敬彝传》：“敬彝，绛州闻喜人。七岁能文章，性
谨敏，宗族重之，号甘露顶。父智周，补临黄令，为下所
讼，敬彝年十四，诣巡察使唐临直枉，临奇之，试命作
赋，赋工，父罪已释，表敬彝于朝，补陈王府典签。一日，
忽泣涕，谓左右曰：‘大人病痛，吾辄然，今心悸而痛，事
叵测’。乃请急，倍道归，而父已卒，羸毁逾礼，乾封初，迁”
累监察御史。母病，医许仁则者躄不能乘，敬彝自为
舆往迎。既居丧，诏赠缣帛，官为作《灵轝》。终服，以著作
郎兼修国史，历中书舍人、太子左庶子。武后时为酷
吏所陷，死岭南。